Babel (ffilm 2006)

Mae Babel (2006) yn ffilm a gyfarwyddwyd gan Alejandro González Iñárritu ac a ysgrifennwyd gan Guillermo Arriaga. Mae Babel yn ffilm sy'n cynnwys sawl stori wahanol sy'n digwydd ym Moroco, Siapan, Mecsico ac Unol Daleithiau America. Roedd y ffilm yn gyd-gynhyrchiad nifer o gwmnïau cynhyrchu wedi'u lleoli yn Ffrainc, Mecsico a'r Unol Daleithiau. Dangoswyd y ffilm am y tro cyntaf yng Ngwyl Ffilmiau Cannes yn 2006 ac yna i gynulleidfaoedd yn Ngŵyl Ffilmiau Rhyngwladol Toronto a Gŵyl Ffilmiau Zagreb. Rhyddhawyd y ffilm mewn dinasoedd dethol yn yr Unol Daleithiau ar 27 Hydref 2006 gyda'r rhyddhad cyffredinol y ffilm ar 10 Tachwedd 2006. Ar 15 Ionawr 2007 enillodd Wobr Golden Globe am y Ffilm Ddrama Orau. Cafodd ei enwebu am saith o Wobrau'r Academi yn cynnwys y Ffilm Orau, y Cyfarwyddwr Gorau, dau enwebiad am yr Actores Gefnogol Orau ac un enwebiad am y Sgôr Wreiddiol Orau.